

|  |
| --- |
|  **GULBENES NOVADA DOME** Reģ.Nr. 90009116327 Ābeļu iela 2, Gulbene, Gulbenes nov., LV-4401Tālrunis 64497710, fakss 64497730, e-pasts: dome@gulbene.lv , [www.gulbene.lv](http://www.gulbene.lv)­­­­­­­­­­­­­­­­­­­­­­­­­­   **MEDĪBU KOORDINĀCIJAS KOMISIJAS SĒDES PROTOKOLS** Gulbenes novada Beļavas pagastā |

**2018.gada 20.aprīlī Nr. 1**

**Sēdi vada**: komisijas priekšsēdētājs: Andis Caunītis

**Sēdi protokolē:** komisijas locekle/sekretāre:Vita Baškere

**Sēdē piedalās** komisijas locekļi: Laimonis Kļaviņš, Ainārs Kuprovskis, Andris Gargurnis

**Sēdē nepiedalās** komisijas loceklis: Ilgonis Losāns, Arnis Čams – darba apstākļu dēļ

**Uzaicināts** zemnieku saimniecības “Ziedulejas” īpašnieks A.Vīksna

2018.gada 17.aprīlī Gulbenes novada domē saņemts zemnieku saimniecības “Ziedulejas” īpašnieka Alda Vīksnas iesniegums ar lūgumu sniegt finansiālo atbalstu, sakarā ar meža zvēru nodarītajiem postījumiem stādaudzētavā – stirnas ir noēdušas sertificētajiem egļu stādiem galotnes pumpurus, aptuveni 25000 stādiem, nodarot saimniecībai peļņas zaudējumu EUR 3500,00 apmērā.

2018.gada 20.aprīlī Gulbenes novada Beļavas pagastā zemnieku saimniecībā “Ziedulejas” Medību komisijas locekļi apsekoja postījumu teritorijas dabā un konstatēja:

1.Teritorija, kurā tiek audzēti sertificētie egļu stādi, dabā nav norobežota pret meža dzīvnieku brīvu piekļuvi.

2. Platība, kurā nodarīti postījumi divgadīgajiem egļu stādiem ( apkostas galotnes) ir 900 m2 (30 m x 30 m) liela un pēc Valsts meža dienesta datiem sertificēti 35 000 stādi. Bojājumu apmērs 80% no kopējā skaita.

Īpašnieka iesniegumā minētais bojāto kociņu apjoms ir ticams un arī īpašniekam radītie zaudējumi saimniecībai apmēram ir ticami un patiesi. Pamatojoties uz 26.05.2014. MK noteikumiem Nr.269 “Noteikumi par medījamo dzīvnieku nodarīto zaudējumu noteikšanu un medību koordinācijas komisijām” 11.punktu, kas nosaka, ka “z*audējumu apmēru nosaka, ja postījumu vietā ir veikti aizsardzības pasākumi pret iespējamiem medījamo dzīvnieku postījumiem lauksaimniecībai vai mežsaimniecībai, kā arī infrastruktūras objektiem, ja tie uzturēti atbilstoši ekspluatācijas un uzturēšanas noteikumu prasībām. Ja aizsardzības pasākumi nav veikti, komisija fiksē postījumu faktu un apjomu”*, zaudējumu apmēru Medību konsultatīvā komisija nerēķina.

**KOMISIJA VIENOJAS:**

1. **Apstiprināt iesniegumā minēto zaudējumu apmēru un lielumu.**
2. **Ieteikt zemnieku saimniecības “Ziedulejas” īpašniekam uzstādīt 2m augstu žogu ap stādījumiem.**

Komisijas priekšsēdētājs A.Caunītis

Komisijas locekļi L.Kļaviņš

 A.Kuprovskis

A.Gargurnis V.Baškere